बीजेपी की हिंदुत्ववादी राजनीति की प्रयोगशाला भी दक्षिणी कर्नाटक ही है. इसीलिए कांग्रेस इस क्षेत्र में जनता दल सेकुलर और बीजेपी की टक्कर का फायदा उठाने के फेर में है. मुख्यमंत्री सिद्धारमैया खुद भी मैसूर के चामुंडेश्वरी विधानसभा सीट से विधायक हैं. हालांकि अपने पांच साला शासन में वे उत्तरी कर्नाटक में भरपूर विकास का दावा कर रहे हैं. उनके अनुसार उनकी सरकार ने पिछ़डा क्षेत्र में शामिल हैदराबाद-कर्नाटक क्षेत्र के विकास के लिए कृषि, सिंचाई, पीडब्लूडी, ग्रामीण विकास, शिक्षा, समाज कल्याण और अन्य क्षेत्रों में रिकॉर्ड धन दिया है.